Gjensidige har sine rødder helt tilbage til 1816, hvilket skal forstås på denne måde, at det nuværende selskab er blevet til på baggrund af en lang række fusioner blandt skadevirksomheder (brandbekæmpelse), som blev etableret i denne periode. Navnet, Gjensidige, blev taget i brug i 1974, da Livsforsikringsselskapet Gjensidige indgik en aftale med Samtrygd. Men det var først i 1985 at der kom en fælles administration for de to selskaber. I 1992 købte selskabet Forenede Forsikring. I 2007 valgte Gjensidige at opkøbe aktier i Storebrand og var en tid den absolut største aktionær i Storebrand. Alle aktierne blev solgt i 2014. Fra 2005 startede Gjensidige ekspansioner uden for Norge.  Det danske marked Gjensidige kom ind på det danske marked ved køb af Fair Forsikring i 2006, og gentog samme proces med at købe KommuneForsikring det efterfølgende år. Dengang var Gjensidiges markedsandel på 3%. Den 29. april 2010, efter godkendelse af det danske og norske Finanstilsyn, blev Nykredit Forsikring en del af Gjensidige. Gennem dette køb har Gjensidige formået at fordoble sin markedsandel på det danske marked. Nykredit havde på det tidspunkt aftalen blev indgået cirka 230.000 forsikringskunder. Gjensidiges køb af Mølholm Forsikring blev godkendt i maj 2017, og er derved blev Gjensidige den førende udbyder af sundhedsforsikringer på det danske marked.  Det danske hovedkontor er beliggende på A.C. Meyers Vænge 9, København SV. Desuden har Gjensidige afdelingskontor på Bredskifte Allé 13, 8210 Aarhus V og Mølholm Forsikring ligger på Lille Tornbjerg Vej 30, 5220 Odense SØ.  Det svenske marked I Sverige overtog man Tennant Forsikring, der har sine rødder i Tennant Forsikring i Norge og Scandinavian Underwriting Services i Sverige.  Det baltiske marked I Gjensidige har man også valgt at drive salg af forsikringer til private og forretningsdrivende i Letland, Litauen og Estland.